《墨池清兴卷为琼山少府宋任宇题 其二》
明代·王弘诲

彩毫挥就仲卿家，文藻翩翩汉吏誇。铁锁银钩应解道，梦中曾否笔生花。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。